Diari Oficial de la Generalitat Valenciana


Sumari del DOGV 566, del 13-04-1987 (1987/808527)

ORDRE de 16 de març de 1987, de la Conselleria de Cultura, Educació i Ciència, per la qual es convoquen ajudes destinades al manteniment d'Escoles Infantils (Guarderies) patrocinades per Ajuntaments.
-------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/03/16/(3)/dof/vci/html**

### Dades del document

Número de DOGV
:   566

Data del DOGV
:   13-04-1987

Secció del DOGV
:   DISPOSICIONS GENERALS

Número del document
:   1987/808527


Data del document
:   16-03-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 16 de març de 1987, de la Conselleria de Cultura, Educació i Ciència, per la qual es convoquen ajudes destinades al manteniment d'Escoles Infantils, patrocinades per Ajuntaments.  
La Conselleria de Cultura, Educació i Ciència, prosseguint el programa de transformació de les institucions de guarda i cura d'infants menors de quatre anys, en institucions educatives, té el propòsit de subvencionar aquells Ajuntaments que col laboren en l'assoliment d'aquest objectiu i contribuir-hi a sufragar les despeses derivades de la prestació d'aquests serveis educatius.   
Per això, i en virtut del que disposa l'article 18.3 de la Llei de Pressupostos de la Generalitat Valenciana per a l'exercici de 1987.   
ORDENE:   
Article primer  
Es convoca Concurs públic per a la concessió d'ajudes als Ajuntaments que patrocinen directament o indirectament Escoles Infantils- Guarderies i escolaritzen xiquets en edats compreses entre 0 i 4 anys.   
S'aproven també, les bases per les quals es regeix aquesta convocatòria, inclosa com a Annex en aquesta Ordre.   
Article segon  
Les ajudes a què fa referència l'article anterior, contribuiran al finançament parcial de la despesa derivada del funcionament i al manteniment de les Escoles Infantils- Guarderies.   
Article tercer  
Les ajudes regulades per la present Ordre estaran condicionades al crèdit pressupostari de què disposen en l'aplicació 49.30.609.984, i a més als requisits següents:   
a) Estar al corrent del pagament a la Seguretat Social de tota la plantilla del Centre.   
b) Estar en possessió de la corresponent Llicència Fiscal.   
DISPOSICIO FINAL  
Primera  
La present Ordre, entrarà en vigor el mateix dia que es publique en el Diari Oficial de la Generalitat Valenciana.   
València, 16 de març de 1987.   
El Conseller de Cultura, Educació i ciència  
CEBRIA CISCAR I CASABAN  
ANNEX I  
BASES DE LA CONVOCATORIA  
Primera. Concepte de la subvenció i requisits.   
1. L'ajuda s'atorgarà en concepte de subvenció per contribuir al manteniment dels Centres educatius- Guarderies que acolliran xiquets menors de quatre anys.   
2. La capacitat del Centre haurà de ser superior a cinquanta places, llevat que s'acredite que el centre quedava totalment atés amb un nombre menor de places, cosa que s'acreditarà mitjançant la corresponent certificació de l'Ajuntament respectiu.   
Segona. Sol·licitants.   
Podran sol·licitar aquestes ajudes les Corporacions Locals que gestionen o financen Guarderies o Escoles Infantils en l'àmbit de la Comunitat Autònoma Valenciana.   
Tercera. Formalització.   
1. Les sol·licituds per als tipus d'ajudes previstes en aquesta Ordre es formalitzaran per exemplar duplicat.   
2. La presentació s'efectuarà personalment o a través de qualsevol de les formes especificades a l'article 66 de la Llei de Procediment Administratiu en el termini d'un mes a partir de la publicació de la present convocatòria en el Diari Oficial de la Generalitat Valenciana.   
3. Les sol·licituds es dirigiran a l'Honorable Sr. Conseller de Cultura, Educació i Ciència i es presentaran als Serveis Territorials de Cultura i Educació corresponents.   
Quarta. Documentació.   
Hi haurà de ser presentada la documentació següent:   
1. Instància segons model, que es facilitarà en els Serveis Territorials de Cultura i Educació, subscrita per l'Alcalde- President de l'Ajuntament.   
2. Fotocòpia de la Llicència Fiscal de l'Escola o Guarderia per a la qual se sol·licita l'ajuda.   
3. Còpia certificada de l'Acord del Ple de la Corporació en què se n'autoritza la sol·licitud.   
4. Document en què conste:   
Compromís de la Corporació de coordinar-se amb la Direcció General d'Educació Bàsica i Ensenyaments Especials en la Planificació General que aquesta elabore, així com sotmetre's al control públic mitjançant la presentació del Pla de Treball, el seguiment tècnic i la justificació econòmica de l'ajuda que es concedesca.   
5. Certificació que acredite que en els pressupostos de la Corporació hi ha una quantitat consignada per al/s Centre/s per al/s quals se sol·licita la subvenció, amb indicació de la quantitat, la partida i el concepte en què consta, així com el compromís de no minorar ni anul·lar aquesta consignació.   
6. Entitat bancària i nombre de compte de la Corporació, en què hauran de transferir-se els fons de la subvenció, si es concedia.   
7. Memòria en què conste:   
a) Naturalesa i finalitat de la institució.   
b) Serveis que es presten.   
c) Distribució i nombre total de l'alumnat.   
d) Programació educativa per edats: Objectius, metodologia, activitats i tipus de material didàctic que utilitzen.   
e) Relació amb la família.   
f) D'altres activitats.   
8.a) Relació de plantilla del personal del Centre, segons l'imprés que es facilitarà, adjuntant-hi la fotocòpia compulsada de la titulació acadèmica dels responsables de l'aula.   
b) Relació nominal d'alumnes, segons l'imprés que es facilitarà.   
9. Pla econòmic en què conste:   
a) Pressupost desglossat de les despeses de salaris i Seguretat Social.   
b) Pressupost de despeses generals.   
c) Quota mes/alumne desglossada per conceptes.   
d) Ajudes rebudes en l'exercici anterior, quantitat i procedència.   
Cinquena. Resolució d'expedients.   
1. Instruït l'expedient, la Direcció General d'Educació Bàsica i Ensenyaments Especials, resoldrà en aquest sentit, tenint en compte els criteris següents:   
a) Programa educatiu.   
b) Característiques i adequació de les instal·lacions.   
c) Modulació de l'alumnat i ratio educador/alumne.   
d) Titulació i capacitació del personal d'atenció directa a xiquets.   
e) Nombre total d'alumnes matriculats.   
f) Quantitat de les subvencions percebudes per altres organismes.   
g) Ingressos amb què compta el Centre per al finançament del Servei.  
h) Cens de la localitat.   
2. En el supòsit de concessió, mitjançant Resolució de la Direcció General d'Educació Bàsica i Ensenyaments Especials es determinarà la quantitat de l'ajuda. Si es denegava l'ajuda sol·licitada, la Resolució corresponent haurà d'especificar les raons que la motiven i indicar a l'interessat els recursos legals que hi pot interposar, així com els terminis que s'estableixen amb aquesta finalitat.   
3. En el mes següent a la finalització del termini de sol·licitud cada Servei Territorial trametrà els expedients informats per la Inspecció Tècnica d'Educació i la proposta de concessió o denegació al Director General d'Educació Bàsica i Ensenyaments Especials, de la Conselleria de Cultura, Educació i Ciència.   
Sisena. Justificació de les subvencions.   
Per a la percepció de la subvenció, el beneficiari haurà de justificar-se davant la Direcció General d'Educació Bàsica i Ensenyaments Especials, mitjançant les factures reglamentàries en les quals conste el nombre d?Identificació Fiscal del Proveïdor per un montant igual o superior a l'ajuda concedida, i mitjançant el procediment que figurarà en les instruccions que s'adjuntaran a la comunicació de la concessió de l'Ajuda.   
Setena  
L'incompliment de qualsevol de les condicions establertes en la concessió de la subvenció, així com la formulació incorrecta de dades sol·licitades, podrà ser causa de revocació d'aquesta subvenció.


Còpia Permalink ELI